
Parlamentul  României

Camera  Deputaţilor

Comisia pentru Industrii şi Servicii

Bucureşti 08.03.2017
                                        
Nr. 4c-3/71/2017
AVIZ

asupra proiectului de Lege privind aprobarea Ordonanţei de urgenţă a Guvernului nr.68/2016 pentru modificarea şi completarea Legii nr.211/2011 privind regimul deşeurilor

În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare, în procedură de urgență, cu proiectul de privind aprobarea Ordonanţei de urgenţă a Guvernului nr.68/2016 pentru modificarea şi completarea Legii nr.211/2011 privind regimul deşeurilor, transmis cu adresa P.L.x. 113 din data de  13 februarie 2017, care va fi transmis Comisiei pentru mediu și echilibru ecologic care este sesizată în fond.

Senatul, în şedinţa din data de 08 februarie 2017, a adoptat proiectul de Lege.

Consiliul Legislativ, cu adresa nr. 968/6.10.2016, a avizat favorabil proiectul de ordonanță de urgență cu  observații și propuneri.

Proiectul de Lege are ca obiect modificarea și completarea Legii nr. 211/2011 privind regimul deșeurilor, republicată, intervențiile legislative fiind justificate de faptul că transpunerea Directivei 2008/98/CE a fost realizată incomplet prin această lege.
Examinarea proiectului de Lege a avut loc în sedinţa comisiei din data de 07.03.2017.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege cu un amendament respins prevăzut în anexă.
În raport de obiectul şi conținutul său, proiectul de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiect de Lege, este Camera Deputaţilor.

Anexă

A   M   E   N   D   A   M   E   N   T                R   E   S   P   I   N   S    

asupra proiectului de Lege privind aprobarea Ordonanței de urgență a Guvernului nr. 68/2016 pentru modificarea şi completarea Legii nr. 211/ 2011 privind regimul deşeurilor

	Nr.

crt.
	Text Ordonanța de urgență a Guvernului nr. 68/2016 pentru modificarea şi completarea Legii nr. 211/ 2011 privind regimul deşeurilor
	Text Senat

	Amendamente propuse/autor
	Motivaţia
	Cameră Decizională

	0
	1
	2
	3
	4
	5

	
	6. După alineatul (1) al articolului 17, se introduc două noi alineate, alin. (11) şi (12) ,cu următorul cuprins:

„(11) în vederea stimulării colectării separate a deşeurilor de la populaţie, autorităţile publice locale aplică ca instrument economic „plăteşte pentru cât arunci”, acolo unde este posibil din punct de vedere tehnic, economic şi al protecţiei mediului.

(12) Aplicarea instrumentului economic prevăzut la alin. (11) se realizează, după caz, în baza următoarelor criterii:
a) cantitatea de deşeuri generată;

b) tipuri de deşeuri generate;

c) volumului recipientului;

d) frecvenţa de preluare a deşeurilor.”
	----------
	(12) Aplicarea instrumentului economic prevăzut la alin. (11) se realizează, după caz, în baza unei reglementări speciale aprobate prin ordin de ministru, în conformitate cu  următoarele criterii:

-------------

	Motivația susținerii

Motivația respingerii

Autoritățile publice locale aplică instrumentul economic în baza criteriilor de la alin. (12).
	Camera Deputaților


PREȘEDINTE,

IULIAN IANCU

Consilier parlamentar Neicu Cristina

Consilier parlamentar Gondoș Viorela

